b'\n_START_ARTICLE_\nReli Dakar\n_START_PARAGRAPH_\nReli Dakar  (ali preprosto "Dakar"; neko\xc4\x8d znan kot "Paris-Dakar" ali "Reli Paris-Dakar" in zdaj kot "Lizbona-Dakar") je vsakoletna rally raid dirka, organizirana s strani francoske Amaury Sport Organisation. Ve\xc4\x8dina dirk je bila od ustanovitve leta 1978, prvi\xc4\x8d pa izpeljan 1979 organizirana od Pariza v Franciji do Dakarja v Senegalu, vendar bo zaradi politi\xc4\x8dne nestabilnosti v Afriki dirka leta 2009 prvi\xc4\x8d organizirana v Ju\xc5\xbeni Ameriki. \xc5\xa0tartajo lahko tako amaterji kot profesionalci. Amaterji po navadi predstavljajo kar osemdeset procentov udele\xc5\xbeencev._NEWLINE_Kjub imenu je to \xc5\xa1e vedno off-road vzdr\xc5\xbeljivostna dirka, imenovana rally raid prej kot pa klasi\xc4\x8dni reli, ki ga poznamo. Teren po katerem vozijo je mnogo zahtevnej\xc5\xa1i in na njem vozijo prava off-road vozila, ne kot tista, ki so prirejena za svetovno prvenstvo v reliju. Ve\xc4\x8dina trase na kateri vozijo je off-road, kjer morajo pre\xc4\x8dkati pu\xc5\xa1\xc4\x8davske sipine, blato, kameljo travo, skale in na koncu \xc5\xa1e velike mehke pu\xc5\xa1\xc4\x8davske povr\xc5\xa1ine. Dol\xc5\xbeina dnevnih etap je zelo razli\xc4\x8dna, od kratkih, pa do takih ki so dolge celo 800-900 kilometrov.\n_START_SECTION_\nZgodovina in potek trase\n_START_PARAGRAPH_\nIdeja o dirki sega v leto 1978, leto zatem, ko se je Thierry Sabine izgubil v pu\xc5\xa1\xc4\x8davi in ugotovil, da bi to bila dobra lokacija za reli. Prvotna trasa relija je potekala od Pariza v Franciji do Dakarja v Senegalu. Zaradi politi\xc4\x8dnih nestabilnosti, predvsem v Afriki, ter \xc5\xa1tevilnih drugih razlogov, se je potek trase spreminjal. Dakar je bil ciljno mesto na vseh razen \xc5\xa1tirih dirkah. Reli se je do leta 1995 vsako leto za\xc4\x8del v Parizu. Leta 1994 se je reli za\xc4\x8del in kon\xc4\x8dal v Parizu, vendar pa se je zaradi prito\xc5\xbeb pari\xc5\xa1kega \xc5\xbeupana cilj trase z Elizejskih poljan moral preseliti v pari\xc5\xa1ki Disneyland. To je v organizaciji relija tudi povzro\xc4\x8dilo, da se lokacija iz leta v leto spreminja.\n_START_SECTION_\nVozila\n_START_PARAGRAPH_\nGlavne tri tekmovalne skupine v Dakarju so motorji, avtomobili, ki se delijo na manj\xc5\xa1e in ve\xc4\x8dje, ter tovornjaki. Veliko konstruktorjev je te ekstremno te\xc5\xbeke pogoje izkoristilo za testiranje svojih vozil.\n_START_SECTION_\nTV prenos\n_START_PARAGRAPH_\nPrenosi oziroma polurne dnevne oddaje prena\xc5\xa1ajo tako so tako v ZDA prena\xc5\xa1a Versus, Evropi dnevne oddaje, prenose pokriva Eurosport in v Avstraliji pa Fox Sports. Kar 22 dr\xc5\xbeav po svetu ima dnevne oddaje.'